ISIGIDIMI SAMAXOSA, SEPTEMBER 1, 1885.

“ Ma! ” yavakal’isitsho intombazana kunina,—“ umgxotele nina u Tom egumbini paya? "Ngokuba enencwangu,

enxamele ukuluma.” Ipendule yati: “ Lonto ayilungile

nimdlel’indlala, kuba izolw'eli ubawo ubeluma u Miss Semibreve lo usifundisa ukuvuma, wamluma kwada kwakatatu nakane esidleleni, kanti ke yena akamgxotanga ati makapume kwelo gumbi.”

Kuko inja ebidla ngokupiwa ipeni yonke lemihla kusasa, ukuba iye kuzitengela izonka. Kute ngomnyo umhla kanti umbaki uyinike zise shushu, yatsha yagqibela xa iziginyayo. Kute kwakusa yafika kwane poni yayo, yafika yambonisa nje kodwa umbaki namhla, yekwitshi yemka nayo, yaya kwindlu ebikangelene naleyo apo yaseliba ngumtengi osigxina wakona.

Uvakel’ u Nantsi, obemi kwangakona esiti: Kuko imbali eyole yagqita ngapezu kwaleyo. Udade wetu ubekwa nenja ebinikwa kwa ipeni yonke lemihla, ukuba iye kuzitengela kwa ezo njiko zezonka; kodwa yona ibiti kanti iyayiqokelela lsukiti ekupeleni kweveki iye kuzitengela isoseji.”

Baninzi ngaleminyaka abavakalayo ngento abazenzayo, nabazibalayo emapepeni, nezivakala kamnandi, nezenza ityene- ba kubahlali bazo. Kanjalo ikwaninzi kalokunje into yokuti umntu xa yena ngokwake angayaziyo into etile, ati yakwe- nziwa ngoyaziyo, liti ukumnxala kwalo ikwele lide limxake, afane namhla kwamiwa umka Eolibeta lu tiniko, Iona lwam- ma lwade lwamxaka. Akuko nentlonana ezi konjalo ukusel- esiti ukuncama kwake avakale selesiti mna ndiyayipikisa yonke lento ibalwe ngu nantsi ndiyayazi mna ukuba ayinje- ngoko ibalwe njalo, kanti esitsho nje leyo yake iyona iyiyo, zinkani ezo kupela.

Kuko iqalo lase Mangesini eliti—“ Ukuba iminqweno ibinga- mahashe ngekukwela namangqiba.” Baninzi abati bakuyi nqwe- nela into, wumbi aselewatyala namabbngo ake, eyenza eyake ade ati ngenxa yamabongo lawo axelele nabantu njalo, ati yena unezingwe xa azinqwenelayo, ati unokwazi xa akunqwenelayo njalo-njalo. Abo bantu ukubizwa kwabo kutiwa ngo Tyal' ibongo. Kuya bonakala ukuba kona ngaleminyakana baya- kauleza ukwanda, into kodwa elusizi kukuba beya kufa na- manqwa bengadange babe zizinto abazikumbulela ukuba bazizo xa batyala amabongo angapumeleliyo.

Sukuba umntu eselezixamla ezenza intlekisa ukuti akubona u kazini wake efanelwe yibatyi, ide yamsika, ati ukuxela ebantwini, “ Nibona njeke. yibatyi yam leya, wati ndakuyinxiba wasuke wanga ugxota umshologu ukuyigxeka. Ndase ndiyilahlake, nimbona eseletsole ngayo nje.” Asi kwamnqweno kona, kufuneka izenzo ezinobunqina, sisa diniwe zimfundekela ezinokunyanyezelwa ngaba ndlebe ziqele intsholo yamasele, neyo nocebeyi, nama gogode.

UMFI U MR. JOHN A. BENNIE

Itaru mfo wakowetu, Mhleli we Sigidimi Ukwenjenje ndifuna ukuvakalisa ubublungu bentliziyo obufunyenwe ndim nabanye abafana nam, malunga nombiko osiqubele wona, wokumka ko bawo wetu u Mr. Bennie. Tina bebengeko encwabeni lake siyaliia. Silila sonke tina lusapo olwake lwapantsi kwempato yake I Lovedale. Ukuba uyavuma Mhleli ndinga ndingenza amazwana egameni labanye ababe- ngeko, anje ngokuba tina bantu bantsundu sitanda ukubeka ilitye nokuba ufika kugqityiwe ukuncwatywa.

Nam, Nkosi, andikakulibali ukuqala kwam ukuqubisana naye. Ndisakukumbula nokuma kwake apo ndaqala kona ukwenzana into naye, ngo August, we 1865. Ukungena kwam e Simnareni ndapumelela ndingapumeleli eluviweni lokungenisa abantwana, baza noko abafundisi bagqiba kwelo- kuba bake bandilinge. Into eyahlala ihleli malunga nomfi lo simlilelayo, wati xa bagqibileyo ukundiva wandibambata emagxeni, wandikangela ebusweni encuma wateta amazwi okundikutaza, wandishiya ndingatandabuzi ukuba kuya kuba luvuyo kuye ukuqubela pambili kwam, nokuba uya kuba buhlungu xa ndingazamanga. Ndingati iminyaka emininzi ede wemka nje, Beloko ndisiva ukuba kumnandi kuye ndakuzama, kubi ndakusilelelwa. Andingekufeze ngosiba endakwenzelwa seso sandla sake. Ndibe ndinaye nje iminyaka engapezu kwe shumi, andizange ndimfumane ento yimbi kum nakwabanye. Abebefunda kuye baya kundinqinela bonke ukuba bekuba yinto embi kunene kuye ukungazami kosukuba efun’ukuhiliza. Apo ebefike wazalisa kona kuti kukunyamekela kwake ukutyila into engaqondakaliyo kwabantloko zitata kade,

nokunyanzela kwake isifundo sokuba onomonde ekutele ma- kangatambi amadolo, nokuba abanamendu basamshiye ngase mva.

Enye indawo endiya kuhlala ndimkumbula ngayo umfi lowo yeyokufundisa kwake ukupata imisebenzi yezandla ngoku- cwayita. Ndisakukumbula kakuhle ukuzidla kwamakwenkwe ake,” ngokupata umhlakulo, nemihlali abeba nayo xa apete umsebenzi; yaye lomihlali itatyatelwa kuye. Okwenene Mhleli, njengokuba usitsho, ubengakwazi ukucekisa umsebenzi; engazi ukuba kuko umsebenzi opantsi; enjalo nje ebezama ukuba bonke abapantsi kwake babone ukuba balahlekile xa bati kuko umsebenzi opantsi. Ubuvila neratshi, ibizintshaba zake ezindala, imihlanziso abengena kuyinyamezela. Usapo endafunda nalo pantsi kwake aluzange lumlibale; ezindawo ndizikankanyayo kukafuti ndiziva zitetwa nangabantu ababengati esikolweni abakukatalele ukukokelwa nguye.

Mandingapiki nentliziyo mfo wakowetu kanti ndise ndibeka ilitye kodwa Noko mandikukankanye kona ukuba eyona nto ibe ingamandla eyabangela ukuba kuti “ makwenkwe ase Dikeni,” u Mr. Bennie abe mkulu kangaka, kukubonakalisa kwake ukuzinikela kwake ngenxa yelungelo letu. Ebepete isihlalo esinzima e Lovedale. Kungumtwalo ukupata ukutya kwama Semnari. Ukuwenza kwake lomcimbi kunye no ma wetu u Mrs. Bennie kube kungumangaliso kubo bonke abebe nengqondwana. Ke apo nditi mna nesi sifo sika mfi saqalela kona, ubengena xesha lokupumla emaxaleni nase kusebenzeni. Emini ebefundisa asebenzise, aze ebusuku abambahambe pakati kwezindlu ekangela ukuba sisonkena; kuba kambe pakati kweqela elingaka lamakwenkwe bebeko osibamba nga-nyanga. Ubungumbuzo ofuti owokuba, “ Lomntu uyalala na kodwa? ” Kukafuti kusiti xa tina sipapamayo abe yena esabamba ebaneka isibane, kanti enjalo nje uya kuvuka kwakusasa. Yonke ke lonto eyiquba ngentliziyo oti wakumkangela ubone ukuba lomntu uxolile, uzinikele kanye ekuncedeni aba bantu apatiswe bona, naxa yena afayo. Amandla onke ake ebewanikele kuti. Uze kugqibela ukumangalisa kum akupe- lelwa ngamandla ngesizatu somkuhlane, endisati mna wawu- fumana ngokuncama ubutongo ngenxa yetu. Kube kokukona ndibona ukuba ngoku uzigibisele, ngohlobo lokuba azifince- lele kuti; ukuze tina madodana antsundu sitye ifa lokupila kwake, nelobulwelwe bake.

Siyalila ngoko tina lusapo Iwake lute sa kwindawo ngenda- wo. Uyavuya wena uke wambulisa. Siyamlilisa u Ma wetu ontywile entsizini zobuhlolokazi kuba owakwake ebezinikele kangaka kulomsebenzi wokusinyula ebudengeni, ebuvileni, nase nkohlakalweni. Siyalila kunye nenkedama zake, sizizo nati apo sikona. Mandipele, Nkosi, undixolele, ndingo- wako ongu,

E. Makiwane

Macfarlane,

July, 1885.

UKUBUBA KUKA MR. PHILIP KOTI.

Umfi lo ungu Mr. Philip Koti wazalelwa e Tyume, ngakwa Nomadolo, weza kufunda e Lovedale eselevela e Ncemera, wahlala iminyaka emitatu kususelakwi l855 kude kuye kwi 1860. Way’enesimilo, nemfundo etomalalisayo. Ute epumile apa e Lovedale, wafundisa e Bolo kwesika Ntisa, iminyaka eyaneleyo. Emva koko wagcina ivenkile ka Mr. Irvine ebise Bolo ezantsi, kwelika Godwane, kwa iminyaka eyaneleyo. Ude wawelela pesheya kwe Nciba e Qolora nge 1872, wancedisana ne Rev. W. Girdwood kona, lade lafa ilizwe ngo Nca-ye-c'ibi. Ngoku ububa ekwakwelo'zwe lapesheya kwe Nciba. Unyana wake usitumele wenjenje umbiko :—

“ Nkosi yam Mhleli we Sigidimi,—Ndincede undifakele nango umgcana wam, obika kuzo zonke izihlobo zam nabavelana nati, ngokububa kuka bawo u Philip Koti, ubube nge 31 July, 1885. Wasishiya ngetemba, nangamazwi abewateta, noko ndingayi kupika nawo onke. Wati ngexesha lokupela, “ Inkosi mayiyenze intando yayo.” Ndim owako

Ebenezer P. Koti.”

Centane, 10th August, 1885.

Lombiko ulusizi, siwufumene, kwamnandi sakuva ukuba umhlobo wetu lowo udade wapumela kwezo nzulu, nempopo- mo zemisinga yomlambo wokufa, esivuya ukuba umemeze ngeliti xa ati cabakatsha kweli ngapesheya, kwelo bomi obu- ngapeliyo, Mayenzek’ intando ye Nkosi.” Umfi lo, waye

66